Nafarroako Parlamentuko Mahaiak, 2022ko irailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko galdera, Emanzipa programaren adin-tartea zabaltzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko irailaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten dio Lurralde Antolamenduko, Etxebizitzako, Paisaiako eta Proiektu Estrategikoetako kontseilari, idatziz erantzun dakion:

Joan den ekainean, Nafarroako Parlamentuak etxebizitzari buruzko foru lege berria onetsi zuen, zeinak jasotzen baitzuen Emanzipa programaren adin-tartea 35 urtera arte luzatzea.

Baina gaur egun, jotzen baldin badugu (http://www.navarra.es/home\_es/Temas/Vivienda/Ciudadanos/Ayudas+y+subvenciones/Emanzipa/) estekara, adin-tartea oraindik 23tik 31 urtera bitartekoa da.

Noiztik aurreikusten duzue 35 urtera arteko luzapena aplikatzea?

Iruñean, 2022ko abuztuaren 30ean

Foru parlamentaria: Ángel Ansa Echegaray